**Forældresamtykkeerklæring**

Dit skolebarn deltager i projekt **Udendørs vinteraktiviteter** udviklet af Uddannelsesstyrelsen. Under projektet er der taget billeder og optagelser af skolebarnet samt billeder af skolebarnets værker. Uddannelsesstyrelsen vil gerne have rettigheder til disse billeder og optagelser der kræver et samtykke fra dig.

Ved at skrive under på denne samtykkeerklæring, giver du dit samtykke til, at billeder og optagelser af skolebarnet samt skolebarnets værker taget i forbindelse med projekt **Udendørs vinteraktiviteter**, kan bruges af Uddannelsesstyrelsen. Formålet med billederne og optagelserne er, at vise konkrete eksempler på nedenstående generelle temaer, som skal op på Uddannelsesstyrelsens undervisningsportal, iserasuaat.gl. Samtykket gælder udelukkende optagelser og billeder af skolebarnet samt skolebarnets værker vedrørende generelle temaer, som sne, is, vinteraktiviteter, udendørsaktiviteter, bevægelse og fællesskaber i folkeskolen. Du samtykker ikke til optagelser og billeder, som går tæt på skolebarnets personlige forhold, som kan være krænkende eller ydmygende for skolebarnet.

Skolebørn, der ikke er samtykke for, bliver ikke fotograferet eller optaget på film.

Ved at skrive under på denne samtykkeerklæring, er du indforstået med, at Uddannelsesstyrelsen har den fulde redigeringsret til optagelserne og billederne. Med redigeringsret forstås Uddannelsesstyrelsens ret til at udvælge og prioritere billeder og optagelser. Uddannelsesstyrelsen har ikke pligt til at anvende optagelserne og billederne af skolebarnet og skolebarnets værker.

Du er også indforstået med, at Uddannelsesstyrelsen har alle rettigheder til optagelser og billeder af skolebarnet samt skolebarnets eventuelle værker, og kan bruge og genbruge billeder samt udsende og genudsende optagelserne uden tidsbegrænsning. Det betyder at optagelser eller billeder af dit skolebarn samt eventuelle værker kan blive lagt ud på den offentlige undervisningsportal, [www.iserasuaat.gl](http://www.iserasuaat.gl) og på styrelsens facebookside, Ilinniartitaanermut Aqutsisoqarfik/Uddannelsesstyrelsen, med det formål at inspirere lærere til at arbejde med teknologier i undervisningen. Du samtykker ikke til, at vi har ret til at videresælge billeder eller optagelser.

Du accepterer, at du ikke har krav på betaling ved Uddannelsesstyrelsens anvendelse af indholdet.

Det er Uddannelsesstyrelsens ansvar at sikre, at optagelser og billeder af dit skolebarn samt værker er i overensstemmelse med gældende lov og god presseskik.

Vi håber, at du vil give samtykke til, at Uddannelsesstyrelsen må benytte billeder og optagelser af dit skolebarn samt eventuelle værker, som er taget i forbindelse med projekt **Udendørs vinteraktiviteter**.

Dit samtykke kan trækkes tilbage til enhver tid.

Med venlig hilsen

Uddannelsesstyrelsen.

Ved spørgsmål til billeder og optagelser kan du rette henvendelse til:

Manumina Jakobsen

Skolekonsulent i Siammaavik

maja@nanoq.gl

34 63 05

Jeg giver hermed samtykke til, at Uddannelsesstyrelsen må anvende billeder og optagelser af mit skolebarn og dets værker, taget under projekt **Udendørs vinteraktiviteter**.

OBS: Hvis der er fælles forældremyndighed, skal begge forældre skrive under.

Skolebarnets navn:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klasse:\_\_\_\_\_\_\_\_\_\_\_Skole:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Forælder/værges navn:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato og underskrift:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Forælder/værges navn:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato og underskrift:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_